钦定古今图书集成/明伦汇编/家范典/第011卷 > 书经 > 《无逸》
## 钦定古今图书集成/明伦汇编/家范典/第011卷 > 书经 > 《无逸》

相小人，厥父母勤劳稼穑，厥子乃不知稼穑之艰难，
乃逸乃谚，既诞，否则侮厥父母曰：“昔之人无闻知。”

〈蔡注〉不知稼穑之艰难，乃逸者，以逸为逸也。《俚语》曰：谚言视小民，其父母勤劳稼穑，其子乃生于豢养。不知稼穑之艰难，乃纵逸自恣，乃习俚巷鄙语。既又诞妄，无所不至，不然，则又讪侮其父母曰：古老之人，无闻无知，徒自劳苦，而不知所以自逸也。昔刘裕奋农亩而取江左，一再传后，子孙见其服用，反笑曰：“田舍翁得此亦过矣。此正所谓‘昔之人无闻知’”也。使成王非周公之训，安知不以公刘、后稷为田舍翁乎？